***Unicef***

**SAT RAZREDNIKA – OSNOVNA ŠKOLA**

**Vršnjaci pomagači 5. razredi Priprema za učenike vršnjake pomagače za obradu teme na satu razrednika**

**TEMA: ŠTO ZNAM O SEBI**

**modul: Prevencija nasilnog ponašanja učenika**

**Razred: 5**

**Cilj**: Poučiti djecu načinu promatranja samog sebe, te uočavanju svojih osobina i mogućnosti promjene

**Ishodi:** učenici će moći procijeniti koje osobine posjeduju, te koje bi osobine kod sebe htjeli promijeniti i/ili razviti

**Oblici rada:** Frontalni, individualni, grupni

**Metode rada:** razgovor, rad s radnim materijalom, introspekcija

**Planirano vrijeme : 45 min**

**Tijek rada u radionici:**

**UVOD:**

Vršnjaci pomagači najavit će cilj današnjeg sata, te naglasiti kako će veći dio prvog dijela sata biti usmjeren na individualan rad, a u drugom djelu će moći ukoliko će željeti predstaviti razredu do kakvih su zaključka došli.

Na radionicama koje ćemo voditi razgovarat ćemo o tome

* kako prepoznati naše i tuđe osjećaje
* kako surađivati s drugima
* kako nekoga zamoliti za pomoć
* kako nekome reći „ne“ i je li nam to teško

**AKTIVNOST 1 Moje ime i simbol**

Na komadiću papira nacrtati svoje ime i simbol, obojati

* što me simbolizira ili što najviše volim

Svatko objasni svoj simbol.

Ja sam Jelena, a moj simbol je ……. (sunce) jer volim ljeto.

 **AKTIVNOST 2 - moje osobine**

Vršnjaci pomagači podijelit će učenicima radne listiće.

Učenicima će dati uputu da trebaju među osobinama na 1. strani pronaći one za koje misle da ih i sami imaju, one za koje misle da ih nemaju, te one koje nemaju, a željeli bi ih imati ili bi ih željeli imati više naglašene.

Osobine će upisati u zvijezde na poleđini lista.

Nakon što učenici upišu svoje osobine, pozivaju se dobrovoljci da pročitaju što su o sebi zaključili.

Razrednik može pomoći ukoliko se pojave komentari da se učenici možda nisu dobro procijenili, da ih drugi u razredu možda vide drugačije, te potaknuti učenike na promišljanje.

Također, razrednik može sumirati koje osobine bi učenici najviše željeli razviti.

**Potreban materijal /sredstva :** Radni listić

 **Literatura korištena za pripremu pedagoške radionice:** Priručnik – za sigurno i poticajno okruženje u školama, Unicef, Zagreb 2004.